b'\n_START_ARTICLE_\nOperjenost\n_START_PARAGRAPH_\nOperjenost ptice pomeni, da je njeno telo poraslo s perjem. Izraz se nana\xc5\xa1a na to kako je perje razporejeno na ptici, na njegove vzorce in barvo. Obstajajo tri vrste perja, najbli\xc5\xbeje telesu je mehko puhasto perje, ki \xc5\xa1\xc4\x8diti ptico pred mrazom. Nad njim je togo krovno perje, ki je kratko in okroglo in daje ptici aerodinami\xc4\x8dno obliko. Na krilih in repu je dalj\xc5\xa1e letalno perje, ki omogo\xc4\x8da ptici vzlet, let, spreminjanje smeri in pristanek.\n_START_SECTION_\nObarvanost perja\n_START_PARAGRAPH_\nPoznavanje sprememb v obarvanosti perja pomaga pri dolo\xc4\x8devanju ne le posameznih vrst ptic, ampak tudi pri dolo\xc4\x8devanju posameznega pti\xc4\x8da, njegove starosti in spol.\n_START_SECTION_\nSamec - samica\n_START_PARAGRAPH_\nSamica mora zaradi valjenja biti \xc4\x8dim manj opazna v okolju, zato so pri ve\xc4\x8dini vrst, ki gnezdijo na tleh rjave barve. Samice duplarjev (\xc4\x8drna \xc5\xbeolna, detel, ...) nimajo take potrebe po prikrivanju, zato so si samci in samice precej podobni.\n_START_SECTION_\nStarost\n_START_PARAGRAPH_\nPri ve\xc4\x8di vrst pti\xc4\x8dev trajajo razlike v obarvanosti glede na starost le nekaj tednov pri mladi\xc4\x8dih. Pri nekaterih vrstah pa obstajajo te razlike tudi nekaj let. Z druga\xc4\x8dno obarvanostjo perja ptica poka\xc5\xbee, da je spolno zrela in da je pripravljena na gnezdenje.\n_START_SECTION_\nSezonske razlike\n_START_PARAGRAPH_\nSezonske razlike v obarvanosti se pojavljajo predvsem pri tistih vrstah, ki \xc5\xbeivijo v razli\xc4\x8dnih habitatih v razli\xc4\x8dnih obdobjih. _NEWLINE_Pri belki pozimi oba spola postaneta popolnoma bela. To omogo\xc4\x8da pre\xc5\xbeivetje v zimskih mesecih. S poletnimi barvami pa je barva perja prilagojena okolici v katerem \xc5\xbeivi.'